钦定古今图书集成/明伦汇编/闺媛典/第195卷 > 吴国才妻何氏
## 钦定古今图书集成/明伦汇编/闺媛典/第195卷 > 吴国才妻何氏

按《广昌县志》：何氏，吴国才妻。年十六归国才。才困诸
生，常郁郁不乐，何每婉辞解之。比才疾革，顾何曰：“吾
有志未竟，亲老子幼，以累汝，奈何何？”悲咽失声。及没，
号哭不绝口，三日一啜糜辄吐，坐立颠仆，须杖而起，
年二十九，三子仅襁褓，家日益窘，以过哀得疾，至老
不愈。后长子思学成进士，封太宜人，犹身服勤劳，年
六十七，御史以粟帛存问，复其家。